paragraph_text: Lidia Bastianich se deklarira kao Talijanka. Podrijetlo joj je hrvatsko: otac joj je bio Viktor Motika (u talijanskim matičnim evidencijama: Vittorio Matticchio), sin Antonija Motike i Frančeske Lovrečić (Francesca Lovrecich). Rođeno prezime njene majke Erminije je bilo Pavičevac (Pavichievaz, kako se tada zapisivalo u matične knjige). Bilježi se da je ime njene bake bilo Rosaria Smilović (Smilovich), koja je pak bila kćer Ivana (Giovannija) Smilovića Karlića i Frančeske rođ. Lukšić.<ref> Obitelj je živjela u Puli, koja je 1940.-ih godina bila grad talijanske kulture, a potom je nekoliko godina djetinjstva provela u Trstu, gdje je njena obitelj prebjegla 1956. godine, iz Istre pod komunističkom vlašću. Od 1959. godine njena je obitelj emigrirala u SAD.